Diari Oficial de la Generalitat Valenciana


Sumari del DOGV 9224, del 26-11-2021 (2021/11485)

RESOLUCIÓ de 22 de novembre de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'amplia el termini de justificació de les ajudes dirigides als ajuntaments dels municipis de la Comunitat Valenciana per a realitzar actuacions municipals d'implantació i gestió d'instal·lacions de producció i autoconsum d'energia elèctrica de fonts renovables, dins del marc competencial i en matèria de transició ecològica de la Comunitat Valenciana i convocatòria corresponent a l'exercici pressupostari 2021.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9224

Data del DOGV
:   26-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/11166


Data del document
:   22-11-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública
    * política energètica
    * energia renovable

RESOLUCIÓ de 22 de novembre de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'amplia el termini de justificació de les ajudes dirigides als ajuntaments dels municipis de la Comunitat Valenciana per a realitzar actuacions municipals d'implantació i gestió d'instal·lacions de producció i autoconsum d'energia elèctrica de fonts renovables, dins del marc competencial i en matèria de transició ecològica de la Comunitat Valenciana i convocatòria corresponent a l'exercici pressupostari 2021. [2021/11505]  
  
Mitjançant l'Ordre 16/2021, de 20 de setembre (DOGV 9184, 29.09.2021), de la consellera d'Agricultura, Desenvolupament Rural, Emergència Climàtica i Transició Ecològica, s'estableixen les bases reguladores per a la concessió d'ajudes dirigides als ajuntaments dels municipis de la Comunitat Valenciana per a dur a terme actuacions municipals d'implantació i gestió d'instal·lacions de producció i autoconsum d'energia elèctrica de fonts renovables, dins del marc competencial i en matèria de transició ecològica de la Comunitat Valenciana, i es convoquen per a l'exercici 2021 aquestes ajudes.  
D'acord amb l'apartat segon, «Convocatòria de les ajudes», punt 9.1, d'aquesta ordre, la sol·licitud de pagament de la subvenció, dirigida a la Direcció General de Transició Ecològica, podrà realitzar-se des de l'endemà de la resolució de reconeixement de la subvenció, sempre que l'actuació estiga executada. En tot cas s'estableix com a data límit per a presentar la sol·licitud de pagament de la subvenció el 30 de novembre de 2021.  
Així mateix, en el punt 9.2, indica que les despeses efectuades pels ajuntaments beneficiaris es justificaran mitjançant factures i documents de pagament, o documents de valor probatori equivalent, d'acord amb la normativa aplicable. Només seran admissibles les despeses efectivament pagades durant el període comprés entre els tres anys immediatament anteriors a la publicació d'aquesta ordre i la data límit de 30 de novembre de 2021, inclusivament.  
Tenint en compte el moment en què es va publicar la convocatòria, s'entén que els beneficiaris no disposen de suficient termini per a dur a terme el compliment de la seua obligació de sol·licitud de pagament en la data límit de 30 de novembre de 2021, tot això fa convenient ampliar aquest termini de justificació inicialment previst.  
L'article 70 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, l'òrgan concedent de la subvenció podrà atorgar, excepte precepte en contra contingut en les bases reguladores, una ampliació del termini establit per a la presentació de la justificació, que no excedisca de la meitat d'aquest i sempre que amb això no es perjudiquen drets de tercer.  
La Llei 39/2015, d'1 octubre, de procediment administratiu comú de les administracions públiques, en el seu article 32, determina que l'Administració, excepte precepte en contra, podrà concedir d'ofici o a petició dels interessats una ampliació dels terminis establits que no excedisca de la meitat d'aquests, si les circumstàncies ho aconsellen i amb això no es perjudiquen drets de tercers. L'acord d'ampliació haurà de ser notificat als interessats.  
Vist el que es disposa en l'article 32 de la Llei 39/2015, d'1 d'octubre, del procediment administratiu comú de les administracions públiques, i en l'article 70 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, resolc:  
  
Primer  
Ampliar fins al dia 15 de desembre de 2021, inclusivament, el termini de justificació de subvencions per a actuacions municipals d'implantació i gestió d'instal·lacions de producció i autoconsum d'energia elèctrica de fonts renovables, que està establit en l'apartat segon, punts 9.1 i 9.2, de l'Ordre 16/2021, de 20 de setembre, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen per a l'exercici 2021 la concessió d'ajudes dirigides als ajuntaments dels municipis de la Comunitat Valenciana per a dur a terme actuacions municipals d'implantació i gestió d'instal·lacions de producció i autoconsum d'energia elèctrica de fonts renovables.  
  
Segon  
Publicar aquesta resolució en el Diari Oficial de la Generalitat Valenciana perquè tinga eficàcia i per a coneixement general.  
  
València, 22 de novembre de 2021.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.